CELEX: C2006/010/44
Language: sl
Date: 2006-01-14 00:00:00
Title: Zadeva T-377/05: Tožba, vložena  5. oktobra 2005  — Seegmuller proti Komisiji

14.1.2006   
            
            
               SL
            
            
               Uradni list Evropske unije
            
            
               C 10/22
            
         Tožba, vložena 5. oktobra 2005 — Seegmuller proti Komisiji
   (Zadeva T-377/05)
   (2006/C 10/44)
   Jezik postopka: francoščina
   Stranke
   
      Tožeča stranka: Magali Seegmuller (Uccle, Belgija) (zastopnik: K. H. Hagenaar, avocat)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               razglasitev ničnosti Odločbe organa, pristojnega za imenovanja (OPI), Evropske komisije z dne 5. julija 2005, ki tožeči stranki preprečuje, da bi nastopila svoje delovno mesto in začela delati kot vodja Predstavništva v Gvineji (Conakry);
            
         
               —
            
            
               načelna ugoditev odškodninskemu zahtevku tožeče stranke, katerega znesek naj se določi naknadno, in ki izhaja iz premoženjske in nepremoženjske škode, ki ji jo je povzročila tožena stranka;
            
         
               —
            
            
               naložitev plačila stroškov toženi stranki.
            
         Tožbeni razlogi in bistvene trditve
   Tožeča stranka, pogodbena uslužbenka Komisije, se je prijavila na delovno mesto vodje predstavništva v Kongu, Brazzaville (prosto delovno mesto COM/2004/2982/F). 5. januarja 2005 je bila obveščena, da je bila izbrana. Tožeča stranka je na vprašanje GD RELEX Komisije, ali je pripravljena sprejeti delovno mesto nad drugem predstavništvu, soglašala tudi z delovnim mestom v Gvineji (Conakry).
   Tožeča stranka je, kot je praksa, opravila zdravniški pregled z namenom odhoda na predstavništvo v Gvineji (Conakry). Z noto z dne 17. marca 2005 je uradni zdravnik Komisije sklenil, da tožeča stranka nima fizičnih sposobnosti, ki se zahtevajo za opravljanje dela v navedenem predstavništvu. Po tej noti je GD RELEX tožečo stranko obvestil, da ne more nastopiti delovnega mesta v Gvineji (Conakry). Tožeča stranka je torej vložila ugovor proti tej odločbi, ki je bil zavrnjen z izpodbijano odločbo z dne 5. julija 2005.
   V utemeljitev svoje tožbe tožeča stranka navaja domnevno nepristojnost direktorja GD RELEX za sprejem odločbe z dne 15. aprila 2005 in zlorabo pooblastil. Poleg tega navaja domnevno kršitev pooblastila za odločanje po prostem preudarku uradnega zdravnika Komisije, katerega Poročilo z dne 17. marca 2005 naj po njenem mnenju ne bi vzpostavilo nobene razumljive povezave med zdravniškimi ugotovitvami, ki jih vsebuje, in sklepi, do katerih je prišel na njihovi podlagi.